Na temelju članka 18. Zakona o proračunu („Narodne novine“, broj 144/21) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 38. sjednici, održanoj 18. prosinca 2024., donijelo je

**ODLUKU O IZMJENI ODLUKE O IZVRŠAVANJU**

**PRORAČUNA GRADA DUBROVNIKA ZA 2024. GODINU**

Članak 1.

U Odluci o izvršavanju Proračuna Grada Dubrovnika za 2024. godinu («Službeni glasnik Grada Dubrovnika», broj 20/23, 4/24, 15/24 i 26/24) u članku 2. stavak 2. mijenja se i glasi:

Stvarni rashodi i izdaci Grada Dubrovnika uključujući rashode i izdatke proračunskih korisnika financiranih iz njihovih namjenskih prihoda i primitaka i vlastitih prihoda za 2024. godinu ne smiju biti veći od 121.765.457 eura**.**

Članak 2.

U članku 13., stavak 1. mijenja se i glasi:

Visina sredstava proračunske zalihe iznosi **1.000 eura.**

Članak 3.

Članak 19. mijenja se i glasi:

Izdaci za otplatu glavnice primljenih kredita i zajmova, iskazani u Računu financiranja u iznosu od 4.321.633 eura, sa pripadajućim kamatama imaju u izvršavanju Proračuna prednost pred svim ostalim izdacima i rashodima.

Članak 4.

U članku 21. stavak 8. mijenja se i glasi:

Jamstvena zaliha u proračunu grada Dubrovnika za prethodno izdana jamstva iznosi **1.000 eura.**

Članak 5.

Ove izmjene odluke stupaju na snagu prvog dana od dana objave u "Službenom glasniku Grada Dubrovnika".

KLASA: 400-06/23-02/01

URBROJ: 2117-1-09-24-77

Dubrovnik, 18. prosinca 2024.

Predsjednik Gradskog vijeća:

**mr. sc. Marko Potrebica**, v. r.

-------------------------------------------